stanford-oval/wikipedia huggingface dataset:
William Frankland

William Frankland
Alfred William Frankland OBE (19. maaliskuuta 1912 Sussex – 2. huhtikuuta 2020 Lontoo) oli brittiläinen allergologi.
Frankland opiskeli The Queen’s Collegessa ja St. Mary's Hospital Medical Schoolissa. Hän palveli opintojensa jälkeen lääkintäjoukoissa, työskenteli sotilassairaalassa Singaporessa ja joutui 15. helmikuuta 1942 Japanin sotavangiksi. Palattuaan Isoon-Britanniaan Frankland työskenteli St. Mary's -sairaalassa, jossa hänen työtovereihinsa kuului Alexander Fleming. Hänen potilaidensa joukossa oli Saddam Hussein, joka kutsui hänet Bagdadiin vuonna 1979. Frankland tuli tunnetuksi kliinisestä tutkimustyöstään ja julkaisi toistasataa artikkelia sekä akateemista kirjoitusta allergioista. Näistä neljä hän kirjoitti satavuotispäivänsä jälkeen. Frankland sai Brittiläisen imperiumin ritarikunnan upseerin arvon vuonna 2015.
Frankland oli naimisissa Pauline (Jackson) Franklandin kanssa, kunnes tämä kuoli vuonna 2002. Pariskunnalle syntyi kolme tytärtä ja poika. Frankland kuoli saatuaan tartunnan koronaviruspandemiassa 2019–2020. Tätä ennen hän oli asunut hoivakodissa.
William Francis Murphy (Saginaw’n piispa)

William Francis Murphy (11. toukokuuta 1885 Kalamazoo – 7. helmikuuta 1950 Saginaw) oli Michiganin osavaltiossa toiminut yhdysvaltalainen roomalaiskatolinen piispa. Hänet vihittiin papiksi Detroitin hiippakuntaan 13. kesäkuuta 1908 ja nimitettiin Saginaw’n hiippakunnan johtoon 17. maaliskuuta 1938. Piispaksi vihkiminen seurasi 17. toukokuuta. Pääkonsekraattorina toimi Edward Aloysius Mooney, jota avustivat John Aloysius Duffy ja Joseph Casimir Plagens.
Murphy kuoli 64-vuotiaana virassa.
Yksiselitteistäminen

Yksiselitteistäminen eli disambiguointi pyrkii selittämään moniselitteiset sanat rajoittamallaselvennä ylitulkintaaselvennä.
XSL-FO

XSL-FO (lyhenne sanoista Extensible Stylesheet Language Formatting Objects) on W3C:n suosituksiin kuuluva XML-pohjainen merkintäkieli, jolla kuvataan XML-dokumentin sivumuotoinen esitystapa yhdessä sisällön kanssa. XSL-FO on osa XSL-perhettä, joka kokonaisuudessaan on tarkoitettu XML-muotoisen tiedon käsittelyyn ja esittämiseen. Suositusperheeseen kuuluvat muut osat ovat XSLT ja XPath, joita voidaan käyttää hyväksi XSL-FO dokumentin luonnissa. Sovellusten näkökulmasta XSL-FO toimii välimuotona luotaessa XML-muotoisesta tiedosta lopullinen esitysmuoto, yleensä PDF-dokumentti.
XSL-FO:n kehittäminen on lopetettu. Sen viimeinen työstettävä luonnos julkaistiin tammikuussa 2012 ja työryhmä lopetettiin marraskuussa 2013.
Aiheesta muualla

XSL-FO-ja XSLT Johdanto ja Tutorials[vanhentunut linkki] (saksaksi)
XSLT käyttöönotto (saksaksi)
Yingjiangin maanjäristys 2014

| Yingjiangin maanjäristys |
| --- | --- |
Päivämäärä:  24. toukokuuta 2014
Magnitudi:  5,6 (Mw)
Episentrumin sijainti:  25°N, 97.8°E
Maat, joihin vaikutukset ulottuivat:   Kiina
Henkilövahingot:  Jos henkilövahingot on vain arvio, niin lisää 
Yingjiangin maakunnassa havaittiin 24. toukokuuta 2014 maanjäristys, joka oli voimakkuudeltaan 5,6 magnitudia. Jälkijäristyksiä rekisteröitiin 14 kpl, ja 15 ihmistä sai vammoja.
Virgin Steele (albumi)

| Virgin Steele Virgin Steele |
| --- | --- | --- |

Studioalbumin tiedot
 Julkaistu: joulukuu 1982
 Tuottaja(t): David DeFeis
 Tyylilaji: heavy metal
 Kesto: 41.15
 Levy-yhtiö: Virgin Steele Records Music for Nations
Virgin Steelen muut julkaisut
|   | Virgin Steele 1982 | Guardians of the Flame 1983 |
Virgin Steele on yhdysvaltalaisen heavy metal -yhtye Virgin Steelen ensimmäinen studioalbumi. Se on julkaistu vuonna 1982. Levyn kappale Children of the Storm herätti kiinnostusta musiikkipiireissä ja sen kautta yhtye sai levytyssopimuksen.[lähde? ] Vuonna 2003 Virgin Steele julkaisi albumin uudelleen. Uusi painos sisältää useita bonusraitoja.
Kappaleet

Minuet in G Minor / Danger Zone – 4.29
American Girl – 2.51
Dead End Kids – 3.25
Drive on Thru – 3.11
Still in Love with You – 6.17
Children of the Storm – 6.26
Pictures on You – 3.29
Pulverizer – 2.10
Living in Sin – 3.49
Virgin Steele – 4.39
Kappaleet > Erikoispainoksen bonuskappaleet

Lothlorien – 2.08
The Lesson – 5.58 (demo)
Life of Crime – 4.29 (demo)
Burn the Sun – 4.06 (demo)
American Girl – 2.52
Dead End Kids – 3.28 (New Mix)
Drive on Thru – 3.12
Living in Sin – 3.46
Kokoonpano

David DeFeis - laulu, kosketisnsoitin
Jack Starr - kitara
Joe O'Reilly - basso
Joey Ayvazian - rummut
Aiheesta muualla

Virgin Steele discogs.com -sivustolla
Albumi Virgin Steele (albumi) Encyclopaedia Metallum -sivustolla (englanniksi)
Virgin Steele
| --- | --- |
Studioalbumit::   Virgin Steele  Guardians of the Flame'  Noble Savage  Age of Consent  Life Among the Ruins  The Marriage of Heaven and Hell Part I  The Marriage of Heaven and Hell Part II  Invictus  The House of Atreus Act I  The House of Atreus Act II  Visions of Eden  The Black Light Bacchanalia  Nocturnes of Hellfire & Damnation  Ghost Harvest - Vintage I - Black Wine for Mourning  Ghost Harvest - Vintage II - Black Wine for Mourning  Gothic Voodoo Anthems  The Passion of Dionysus 
Kokoelmat::   The Book of Burning  Hymns to Victory 
EP:t::  Magick Fire Music
WHOIS

WHOIS (yhdistelmä sanoista who is) on kyselyprotokolla, jota käytetään tietokantakyselyihin liittyen verkkotunnuksiin, Internet-maatunnuksiin, IP-osoitealueisiin, autonomisen järjestelmän numeroihin sekä niiden omistajiin, rekisteröijiin ja muuhun perusinformaatioon. WHOIS-palveluita on perinteisesti käytetty komentorivisovelluksien välityksellä, mutta myös web-palveluita löytyy. Palvelimet kuuntelevat porttia 43.
Aiheesta muualla

ICANNin Whois-palvelu
Yinindougou

| Yinindougou |
| --- | --- |
 Yinindougou
 Koordinaatit: 10°33′21″N, 7°31′53″W 
Valtio:  Mali
Alue:  Sikasson alue
Piiri:  Bougounin piiri
Hallinto:  
 – Hallinnon tyyppi:  maalaiskunta
Väkiluku (2009):  9 000
Infobox OKVirheellinen NIMI-arvo: 
Yinindougou on maalaiskunta Sikasson alueen Bougounin piirissä Malissa. Sen keskuskylä Mafélé sijaitsee lähellä Norsunluurannikon rajaa 120 kilometriä Bougounista etelään. Kunnassa on 9 000 ja kylässä 1 500 asukasta (vuonna 2009, väestönlaskenta).
Yinindougoun kunta rajoittuu pohjoisessa Bougounin piirin Garalon, idässä Sibirilan ja lännessä Yanfolilan piirin Gouananin ja Koussan kuntiin sekä etelässä Norsunluurannikkoon. Kunnan alueella virtaavat Banin alkujoki Baoulé ja sen sivujoki Dégou. Seutu kuuluu Sudanin vyöhykkeeseen. Vuotuinen sademäärä on 1200–1500 millimetriä ja kasvillisuus runsasta.
Kuntaan kuuluu 11 kylää.
Seudun pääelinkeino on maanviljely. Tärkein viljelykasvi on puuvilla. Lisäksi viljellään seesamia, maapähkinää, viljaa ja juureksia. Muita elinkeinoja ovat käsityöammatit, kalastus, karjanhoito ja pienimuotoinen kaupankäynti.
Kunnassa toimii yksi julkinen koulu Maféléssa, seitsemän kyläkoulua ja viisi koraanikoulua. Maféléssa on terveyskeskus ja Narembougoussa synnytyslaitos. Muut palvelut sijaitsevat Manankorossa.
Virgin in Veil

| Virgin in Veil |
| --- | --- |

Tiedot
Toiminnassa:  2015–
Tyylilaji:  deathrock
Kotipaikka:  Helsinki, Suomi
Laulukieli:  englanti
Jäsenet:  Jacques Saph, laulu, basso   Suzi Sabotage, koskettimet   Lassi Saarinen, kitara   William Freyermuth, rummut  
Entiset jäsenet:  Veikko Jokelainen, kitara
Levy-yhtiö:  Danse Macabre Records, Fairy Dust Records
Aiheesta muualla
Kotisivut
Infobox OKNimi-testi OK: 
Virgin in Veil on suomalainen deathrock -yhtye. Se perustettiin alkuvuonna 2015. Yhtye on kiertänyt muun muassa Euroopassa, Japani, Yhdysvalloissa ja Meksikossa.
Jäsenet

Jacques Saph – laulu, basso
Suzi Sabotage – koskettimet
Lassi Saarinen – kitara
William Freyermuth – rummut
Diskografia

Demo, (maaliskuu 2015)
The Glory Hole, EP, (marraskuu 2015)
The Glory Hole, 7", (toukokuu 2016)
Deviances, CD, (lokakuu 2016)
Twisted Thrills, CD (syyskuu 2017)
Permanent Funeral, CD (huhtikuu 2019)
Musiikkivideot

Lovestains, (heinäkuu 2015)
Seduction, (tammikuu 2016)
Live like Suicide, (lokakuu 2016)
Of Tears and Poisons, (heinäkuu 2017)
Night Time, (kesäkuu 2018)
Darkness at Noon, (tammikuu 2019)
Aiheesta muualla

Viralliset kotisivut (Arkistoitu – Internet Archive)
Virgin in Veil Facebookissa
Virgin in Veil Discogsissa
In-A-Gadda-Da-Vida

| In-A-Gadda-Da-Vida Iron Butterfly |
| --- | --- | --- |

Studioalbumin tiedot
 Äänitetty : Gold Star-studiot, Hollywood ja Ultra-Sonic-studiot, New York
 Julkaistu: 14. kesäkuuta 1968
 Formaatti: LP, MC, CD
 Tuottaja(t): Don Casale
 Tyylilaji: psykedeelinen rock, hard rock
 Kesto: 36.15
 Levy-yhtiö: ATCO Records
Listasijoitukset
  4.
Iron Butterflyn muut julkaisut
| Heavy 1968 | In-A-Gadda-Da-Vida 1968 | Ball 1969 |
In-A-Gadda-Da-Vida on Iron Butterflyn menestysalbumi. Se julkaistiin kesäkuussa vuonna 1968.
Sisältö

Albumi tunnetaan etenkin 17-minuuttisesta nimikappaleestaan. Raskaan ja suoraviivaisen kitarariffinsä myötä sitä on pidetty yhtenä ensimmäisistä heavy metal -genren kappaleista. Kappale sisältää pitkät urku- ja kitarasoolot, sekä myös tuohon aikaan harvinaisena pidetyn rumpusoolon keskellä kappaletta. Sen nimi tulee lauseesta "In the Garden of Eden". Kappaleen säveltänyt urkuri-vokalisti Doug Ingle oli esitellyt kappaleen päihtyneenä yhtyeelle ja rumpali Ron Bushy kirjoitti Inglen epäselvästi lausumat sanat foneettisesti ylös. Kappaleesta julkaistu editoitu single-versio nousi top-30:een ja siitä tuli suosittu radiohitti.
Muista albumin kappaleista "Most Anything You Want" ja "Flowers and Beads" edustavat kevyempää 1960-luvun pop-henkistä rockia, kun taas "My Mirage", "Termination" ja nimikappaleen ohella albumin toinen tunnettu kappale "Are You Happy" ovat enemmän hard rock-vaikutteisia kappaleita.
Vuoden 1995 CD-painos sisältää bonuksina live- ja single-versiot nimikappaleesta.
Menestys

Albumista tuli pitkän nimikappaleensa johdattamana välitön menestys. Se myi kultaa joulukuuhun 1968 mennessä ja pysyi Billboardin albumilistalla kaiken kaikkiaan massiiviset 144 viikkoa joista 81 top tenissä. Korkein sijoitus oli 4. Albumi oli myös vuoden 1969 myydyin albumi Yhdysvalloissa ja siitä tuli myös Atlantic Recordsin myydyin levy ennen kuin Led Zeppelin IV ohitti sen muutamaa vuotta myöhemmin. Tähän päivään mennessä albumi on myynyt Yhdysvalloissa nelinkertaista platinaa ja maailmanlaajuisesti noin 30 miljoonaa kappaletta. Se on maailman 40 eniten myydyn albumin joukossa.
Monissa yhteyksissä albumia on sanottu kautta aikain ensimmäiseksi platinalevyllä palkituksi albumiksi. Yhdysvaltain ääniteteollisuuden etujärjestö RIAA kehitti formaatin vuonna 1976 ja sen virallisen historian mukaan kunnia kuuluu Eagles-yhtyeen kokoelma-albumille Their Greatest Hits 1971-1975. Ennen vuotta 1976 julkaistuja platinaa myyneitä albumeja alettiin sertifikoida vasta 1980-luvulla ja In-A-Gadda-Da-Vida sai platinasertifikaatin tammikuussa 1993. Albumi lienee kuitenkin epävirallisesti ensimmäinen yli miljoona kappaletta Yhdysvalloissa myynyt äänite.
Kappaleet > A-puoli

Most Anything You Want – 3.44 (säv. Ingle)
Flowers and Beads – 3.09 (säv. Ingle)
My Mirage – 4.55 (säv. Ingle)
Termination – 2.53 (säv. Brann, Dorman)
Are You Happy – 4.31 (säv. Ingle)
Kappaleet > B-puoli

In-A-Gadda-Da-Vida – 17.05 (säv. Ingle)
Kappaleet > 1995 Deluxe Edition-version bonuskappaleet

In-A-Gadda-Da-Vida (live) – 18.51
In-A-Gadda-Da-Vida (single versio) – 2.53
Singlejulkaisut

"In-A-Gadda-Da-Vida" (single edit) / "Iron Butterfly Theme" (edit) - heinäkuu 1968,  30.
Kokoonpano

Doug Ingle – urut, laulu
Erik Brann – kitara, taustalaulu, laulu (kpl. 4)
Lee Dorman – basso, taustalaulu
Ron Bushy – rummut, perkussiot
Yingli

| Yingli Green Energy Holding Company Limited |
| --- | --- |

Yritysmuoto:  Osakeyhtiö
Osake:  NYSE: YGE
ISIN:  US98584B1035
Perustettu:  1998
Perustaja:  Liansheng Miao
Toimitusjohtaja:  Liansheng Miao
Puheenjohtaja:  Liansheng Miao
Avainhenkilöt:  Xiangdong Wang (toiminnanjohtaja, varapuheenjohtaja)   Zhiheng Zhao (varapuheenjohtaja)
Kotipaikka:  Baoding, Hebei, Kiina
Toiminta-alue:  Maailmanlaajuinen
Toimiala:  Aurinkoenergia
Tuotteet:  Aurinkopaneelit
Liikevaihto:  n. 7,255 miljardia ¥ (n. 806 miljoonaa €) (2009)
Liikevoitto:  n. 1,714 miljardia ¥ (n. 190 miljoonaa €) (2009)
Henkilöstö:  yli 6000
Kotisivu:  Kotisivut (englanniksi) (kiinaksi)
Infobox OKVirheellinen NIMI-arvo: 
Yingli Green Energy Holding Company Limited (kiin.: 英利绿色能源控股有限公司; pinyin: Yīnglì Lǜsè Néngyuán Kònggǔ Yǒuxiàn Gōngsī) eli lyhyemmin Yingli (kiin. 英利) on kiinalainen aurinkoenergiayritys. Yritys valmistaa ja toimittaa aurinkopaneeleja brändinimellä Yingli Solar. Yingli toimittaa aurinkopaneeleja maailmanlaajuisesti. Aurinkopaneelien valmistuksen lisäksi Yingli kehittää aurinkoenergiaprojekteja. Yingli on noteerattu New Yorkin pörssissä vuodesta 2007. Yhtiön päämaja on Baodingin kaupungissa ja yrityksen toimitusjohtaja ja hallituksen puheenjohtaja on Liansheng Miao.
Wayfarer

| Wayfarer |
| --- | --- |

Tyyppi:  yksirunkoinen purjeve
Materiaali:  Lasikuitu Puuvaneri
Riki:  Bermuda
Suurin pituus (LOA):  4,827 m
Leveys:  1,855 m
Syväys:  0,203 – 1,169 m
Paino:  169 kg
Isopurje:  8,83 m2
Fokka / Genua:  2,78 m2
Spinaakkeri:  13,5 m2
Miehistö:  2
Suunnittelija:  Ian Proctor
Suunnitteluvuosi:  1957
Wayfarer on purjejolla, jonka on suunnitellut Ian Proctor vuonna 1957 Yhdistyneessä kuningaskunnassa. Sitä on valmistettu yli 10 000 kappaletta sekä puuvanerista että lasikuidusta. Wayfarer on ehkä kuuluisin retkijollista, koska sillä on tehty monia pitkiä purjehduksia, joista tunnetuin lienee Frank Dyen matka Skotlannista Islantiin. Sen vakaus on tehnyt siitä maailmalla suositun perhepurjehdus- ja opetuskäytössä, mutta kilpatoiminta on myös hyvin aktiivista, onhan se yksityyppivene. Wayfarer on Kansainvälisen Purjehtijaliiton, ISAF:n, hyväksymä purjeveneluokka.
Britteinsaarten lisäksi Wayfarer-luokka on suosittu Alankomaissa, Tanskassa, Kanadassa ja Yhdysvalloissa. Tanskan lisäksi muissa pohjoismaissa se on jostain syystä jäänyt harvinaisemmaksi. Kanadassa valmistetaan Wayfarer-kloonia, nimeltään CL-16, joka on joitain pieniä yksityiskohtia lukuun ottamatta identtinen alkuperäisen kanssa.
Vaikka vene on purjejollaksi suuri, se on kuitenkin riittävän lyhyt ja kevyt hinattavaksi jarruttoman trailerin päällä tavallisella henkilöautolla ja säilytettäväksi keskiverrossa autotallissa. Ehkäpä nämä ominaisuudet osaltaan ovat tehneet siitä suositun purjejollan. Wayfarerissa on nostoköli ja -peräsin, mikä mahdollistaa rantautumisen hyvinkin mataliin paikkoihin ja helpon kuljettamisen trailerilla. Kilpamiehistön koko on kaksi, mutta veneeseen mahtuu neljä aikuista tehtäessä päiväpurjehduksia.
Sitten alkuvuosiensa Wayfarer on nähnyt monta sukupolvea. Mark 1 oli näistä ensimmäinen ja valmistettu puuvanerista. Viimeisin Mark 4 on tehty ensisijaisesti kilpapurjehtijoiden ehdoilla, ja sitä saa vain lasikuituisena. 1980-luvun lopulla valmistettiin puuvanerista erikoiserä Mark 1 -veneitä kilpakäyttöön.
Kirjallisuutta

Dye, Frank; Dye, Margaret: Ocean-crossing wayfarer: to Iceland and Norway in an open boat [in a 16ft Open Dinghy].  Newton Abbott North Pomfret, Vt:  David & Charles, 1977.  ISBN 0-7153-7371-4.
Clutterbuck, Peter R.: The Sea Takes No Prisoners.  Ireland:  RV International, Bray, Co. Wicklow, 2015.  Teoksen verkkoversio. (Arkistoitu – Internet Archive)
Hughes, Lee: The Biggest Boat I Could Afford: 4000 kilometres with a damn fool in a dinghy.  Auckland, New Zealand:  Random House NZ, 16 April 2004.  ISBN 1-86941-608-2.
Kattmergan, Jon; Schönborn, Al; Hughes, Derwyn; McNamara, Mike: Wayfarer Racing: rig for racing; racing techniques; strategy and tactics.  UKWA Wayfarer; Wayfarer Institute of Technology.  Teoksen verkkoversio (PDF) (viitattu 8 November 2013).
Aiheesta muualla

Wayfarer Internation - Kansainvälinen Wayfarer-sivusto
UK Wayfarer Association - Yhdistyneen kuningaskunnan Wayfarer-yhdistys
WHIPS

WHIPS-pääntuet Volvo XC60:ssä.
WHIPS (Whiplash Protection System) on Volvon kehittämä henkilöautojen peräänajosuojausjärjestelmä, joka esiteltiin ensimmäistä kertaa vuonna 1998 Volvo S80:ssä. Vuodesta 2000 lähtien järjestelmä on ollut jokaisen Volvo-auton vakiovaruste.
Saab oli jo aiemmin ottanut merkittävän askeleen autojen peräänajosuojauksessa otettuaan ensimmäisenä autonvalmistajana käyttöön etuistuinten aktiiviset pääntuet (SAHR, Saab Active Head Restraint) automalleissaan vuonna 1996. Volvo päätti kehittää järjestelmää entistä paremmaksi.
WHIPS-järjestelmällä varustettujen autojen istuinten selkänojissa on törmäysenergiaa absorboiva metallirakenne. Samalla selkänoja antaa peräänajossa myöten, vähentäen niskaan ja selkärankaan kohdistuvaa rasitusta. Pääntuki liikkuu ylös- ja eteenpäin estäen niskaa retkahtamasta.
Volvon liikenneonnettomuustutkintaryhmän mukaan WHIPS vähentää peräänajoissa syntyviä niskan retkahdusvammoja jopa 54 prosentilla.
Aiheesta muualla

Video WHIPS-järjestelmällä varustetun Volvo XC60:n Euro NCAP -peräänajotestistä (englanniksi)
Yksisuuntainen varianssianalyysi

Yksisuuntainen varianssianalyysi on varianssianalyysin tapaus, jossa on yksi selittävä muuttuja. Se onkin yksinkertaisin varianssianalyysin tapaus. Sen avulla voidaan selvittää poikkeavatko eri ryhmien keskiarvot toisistaan.
F-testi

Yksisuuntaisessa varianssianalyysissä testisuure  F (Fisherin F-suhde):
F={\frac {N-k}{k-1}}\cdot {\frac {\sum _{j=1}^{k}n_{j}({\bar {Y}}_{j}-{\bar {Y}})^{2}}{\sum _{j=1}^{k}\sum _{i=1}^{n_{i}}\left(Y_{ij}-{\bar {Y}}_{j}\right)^{2}}}
{\bar {Y}}_{j}={\text{Ryhmän j keskiarvo}},{\bar {Y}}={\text{Kokonaiskeskiarvo}}
YH Kodit

| YH Kodit Oy |
| --- | --- |

Tunnuslause:  Elämän kestävää asumista.
Yritysmuoto:  Osakeyhtiö
Perustettu:  1977
Toimitusjohtaja:  Janne Tuominen
Kotipaikka:  Tampere
Toimiala:  Rakennuttaminen, omistaminen ja manageeraus.
Liikevaihto:  97,5 miljoonaa euroa (2020)
Liikevoitto:  33,2 miljoonaa euroa (2020)
Tilikauden tulos:  24,7 miljoonaa euroa (2020)
Henkilöstö:  45
Omistaja:  pirkanmaalaiset ja varsinaissuomalaiset kaupungit, kunnat ja säätiöt sekä eläkeyhtiöt
Kotisivu:  www.yhkodit.fi
Infobox OKVirheellinen NIMI-arvo: 
YH Kodit Oy on  Tampereella ja Turussa toimiva konserni, jonka pääliiketoimintoja ovat rakennuttaminen ja asuinkiinteistöjen omistaminen sekä hallinnointi. Konserni toimii Pirkanmaan ja Varsinais-Suomen alueella. Konsernin omistajia ovat pirkanmaalaiset ja varsinaissuomalaiset kaupungit, kunnat ja säätiöt sekä eläkeyhtiöt. Konsernin liikevaihto oli vuonna 2020 noin 97,5 miljoonaa euroa ja liikevoitto 33,2 prosenttia liikevaihdosta. Yhtiön palveluksessa on noin 50 henkilöä. Toimitusjohtajana on 6. joulukuuta 2012 alkaen toiminut Janne Tuominen .
Historia

Yhtiö on ollut osa YH-Yhtymä konsernia, joka jakautui kahdeksi erilliseksi konserniksi vuonna 2005. YH Kodit Oy on käynyt historiansa aikana läpi monia muutosvaiheita Pirkanmaan ja Varsinais-Suomen kasvukeskuksissa. Pirkanmaan ja Varsinais-Suomen yhtiöt fuusioitiin vuonna 2007 nimellä YH Länsi Oy. Nimi vaihtui kesäkuussa 2012 muotoon YH Kodit Oy. Nimenmuutoksella haluttiin kertoa paremmin yrityksen toiminnasta. Nimen kirjainyhdistelmä YH viittaa yleishyödyllisyyteen.
Asuntotuotanto ja kiinteistöomistus

YH Kodit on keskittynyt rakennuttamiseen ja vuokra- sekä asumisoikeusasuntojen omistamiseen ja hallinnointiin. Yhtiö rakennuttaa vuosittain 400–600 uutta asuntoa ja yhtiön omistuksessa oli vuonna 2020 noin 8 000 asuntoa.
Ymir

Ymir (ruotsalaisittain Ymer) on skandinaavisessa mytologiassa jääjättiläinen ja ensimmäinen elävä olento. Häntä kutsutaan myös nimellä Aurgelmir .
Ymir syntyi alkukaaoksessa, Ginnungagapissa, jäätyneen saven sulaessa. Hänestä sai alkunsa jättiläisten suku, sillä Ymirin nukkuessa hänen jaloistaan syntyi poika ja kainalokuopan hiestä kasvoivat mies ja nainen. Jaloista syntyneellä pojalla oli kuusi päätä.
Sulavasta savesta muodostui myös toinen olento, alkulehmä Auðhumla. Ymiriä ruokkivat Auðhumlan utareista valuvat neljä maitovirtaa.  Ymir siitti jääjättiläiset, jotka olivat jumalien vihamiehiä.
Auðhumla nuoli suolaista jäätä ja paljasti jään alta miehen nimeltä Búri, jolle syntyi Bor, joka puolestaan sai vaimonsa Bestlan kanssa kolme poikaa, Odinin, Vilin ja Ven. Myöhemmin Odin, Vili ja Ve tappoivat Ymirin tämän kasvettua suureksi ja pahaksi. He laittoivat Ymirin ruumiin Ginnungagapin tyhjyyteen ja tekivät ruumiinosista Midgårdin eli ihmisten maailman. Ymirin lihoista tehtiin maa, verestä vedet, luista vuoret, hiuksista metsät, aivoista pilvet ja kallosta taivas. Ymirin mätänevässä lihassa kuhiseville madoille Odin, Vili ja Ve antoivat järjen ja ihmisten muodon, ja niistä tuli vuorten ja kukkuloiden alla eläviä kääpiöitä.
YFL Jymy

| YFL Jymy |
| --- | --- |
 Jymy Helsingin Eteläsatamassa

Aluksen vaiheet
Rakentaja:  Uudenkaupungin Työvene
Tekniset tiedot
Uppouma:  19 t
Pituus:  14 m
Leveys:  4,5 m
Syväys:  1 m
Koneteho:  2 x 490 kW
Propulsio:  2 x dieselmoottoria
Nopeus:  30 solmua
Miehistöä:  3
Aseistus
Aseistus:  1 x 12,7 mm konekivääri
YFL Jymy (kylkinumero 511) on Suomen merivoimien Syöksy-luokan nopea ja matalakulkuinen komentovene, joka on varustettu nykyaikaisella viestilaitteistolla ja muilla johtamisen apuvälineillä.
Valmistus

Alus tilattiin Uudenkaupungin Työveneeltä.
Palvelus

Alus on Rannikkolaivastossa, jossa sen tehtävänä on mahdollistaa komentajan johtamistoiminta saaristossa.
Walls of Jericho

| Walls of Jericho Helloween |
| --- | --- | --- |

Studioalbumin tiedot
 Äänitetty : syys–lokakuussa 1985 Musiclab Studio, Berliini, Länsi-Saksa
 Julkaistu: lokakuussa 1985
 Formaatti: LP
 Tuottaja(t): Harris Johns Helloween
 Tyylilaji: power metal heavy metal speed metal
 Kesto: 40.32
 Levy-yhtiö: Noise
Helloweenin muut julkaisut
| Helloween 1985 | Walls Of Jericho 1985 | Keeper of the Seven Keys Part I 1987 |
Singlet albumilta Walls of Jericho
 ”Judas” Julkaistu: 1986
Walls of Jericho on saksalaisen power metal -yhtye Helloweenin ensimmäinen studioalbumi, joka ilmestyi vuonna 1985.
Kappaleet > Alkuperäinen levy 1985

A-puoli
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Walls of Jericho | Hansen, Helloween, Weikath | 0.53 |  |  |  |  |  |  |
| 2. | Ride the Sky | Helloween | 5.54 |  |  |  |  |  |  |
| 3. | Reptile | Helloween, Weikath | 3.45 |  |  |  |  |  |  |
| 4. | Guardians | Helloween, Weikath | 4.19 |  |  |  |  |  |  |
| 5. | Phantoms of Death | Helloween | 6.33 |  |  |  |  |  |  |
B-puoli
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 6. | Metal Invaders | Helloween | 4.10 |  |  |  |  |  |  |
| 7. | Gorgar | Helloween, Weikath | 3.57 |  |  |  |  |  |  |
| 8. | Heavy Metal (Is the Law) | Helloween, Weikath | 4.08 |  |  |  |  |  |  |
| 9. | How Many Tears | Helloween, Weikath | 7.11 |  |  |  |  |  |  |
|  |  |  | 40.50 |  |  |  |  |  |  |